Վիերինյա

Ադելինո Անդրե Վիեիրա Ֆրեյտաշ (, ), պորտուգալացի ֆուտբոլիստ, կիսապաշտպան։ Հանդես է գալիս գերմանական «Վոլֆսբուրգի» և Պորտուգալիայի ազգային հավաքականի կազմում։

Ակումբային կարիերա

Կարիերայի սկիզբը 
Վիերինյան ծնվել է Գիմարայնշ քաղաքում։ 14 տարեկան հասակում ընդունվել է «Վիտորիա Գիմարայնշ» ֆուտբոլային ակումբի ակադեմիա։ Թիմի կազմում 2 տարի հանդես գալուց հետո հրավիրվել է Պորտուգալիայի մանկապատանեկան հավաքական։ 2003 թվականին հավաքականի կազմում մասնակցել է Եվրոպայի առաջնությանը։ Պորտուգալիայի հավաքականը դարձել է չեմպիոն, իսկ Վիերինյան՝ առաջնության լավագույն ֆուտբոլիստ։

Այս ամենից հետո Վիերինյան տեղափոխվել է «Պորտու»։

«Պորտու», «Մարկու», «Լեյնոինշ» 
2005 թվականին Վիերինյան տեղափոխվել է «Պորտու»-ի հիմնական կազմ։ 2005 թվականի ամռանը նա վարձավճարով տեղափոխվել է «Մարկու»։ Թիմի կազմում անցկացրել է կես տարի՝ մասնակցելով 13 հանդիպման, և դառնալով 4 գոլի հեղինակ։

Վարձավճարից վերադառնալուց հետո Վիերինյան երկարաձգել է «Պորտու»-ի հետ իր պայմանագիրը մինչև 2010 թվականը։ Թիմի կազմում իր դեբյուտը Վիերինյան նշել է 2006 թվականի օգոստոսի 19-ին՝ Պորտուգալիայի Սուպերգավաթի խաղարկության շրջանակներում կայացած «Վիտորիա Սետուբալի» դեմ խաղում։ Նա այդ խաղում նաև խփել է իր առաջին գոլը թիմի կազմում։

Այդ մրցաշրջանում նա իր դեբյուտն է նշել նաև Չեմպիոնների լիգայում՝ «Համբուրգի» դեմ խաղում։ 2006/07 մրցաշրջանում Վիերինյան «Պորտու»-ի կազմում մասնակցել է 8 հանդիպման՝ օգնելով թիմին դառնալ Պորտուգալիայի չեմպիոն։

2007/08 մրցաշրջանը Վիերինյան անցկացրել է պորտուգալական «Լեյնոինշ»-ի կազմում։ նա թիմի կազմում մասնակցել է 22 հանդիպման՝ դառնալով 1 գոլի հեղինակ։

«ՊԱՕԿ»

2008/09 
2008/09 մրցաշրջանը Վիերինյան վարձակալական հիմունքներով անցկացրել է հունական «ՊԱՕԿ»-ի կազմում։ Մրցաշրջանի ընթացքում նա թիմի կազմում մասնակցել է 21 հանդիպման՝ դառնալով 1 գոլի հեղինակ։ Իր անդրանիկ գոլը նա հեղինակել է Հունաստանի առաջնության 18-րդ տուրի շրջանակներում կայացած՝ «Պանտրակիկոսի» դեմ խաղում։

Մրցաշրջանի վերջում հունական ակումբը 300000 եվրոյի դիմաց գնել է ֆուտբոլիստի ամբողջական տրանսֆերը։

2009/10 
2009/10 մրցաշրջանում հունական թիմը Հունաստանի առաջնությունում գրավեց 3-րդ տեղը, և ստացավ Չեմպիոնների լիգայում հաջորդ մրցաշրջանում հանդես գալու իրավունք։ Իսկ Վիերինյան դարձավ թիմի առանցքային ֆուտբոլիստ։ Նա ընդհանուր առմամբ թիմի կազմում մասնակցեց 34 հանդիպման՝ և դարձավ 7 գոլի ու 8 գոլային փոխանցման հեղինակ։

Թիմի կազմում իր առաջին դուբլը նա հեղինակել է 2010 թվականի փետրվարի 27-ին՝ «Կսանտիի» դեմ խաղում։

2009/10 մրցաշրջանի վերջում քվեարկության արդյունքով Վիերանյան ճանաչվեց թիմի ամենաարժեքավոր ֆուտբոլիստ։

2011/12 
Նոր մրցաշրջանում Վիերինյան շարունակել է ցուցադրել իր բարձր մակարդակը։ Նա մրցաշրջանի ընթացքում մասնակցել է առաջնության 13 հանդիպման՝ դառնալով 5 գոլի և 6 արդյունավետ փոխանցման հեղինակ։

Եվրոպա լիգայի որակավորման 3-րդ փուլում «ՊԱՕԿ»-ի մրցակիցը նորվեգական «Վոլորենգան» էր։ Երկու խաղերի արդյունքում հունական թիմը հաղթել է 5:0 հաշվով, իսկ Վիերինյան գոլի հեղինակ է դարձել է այդ 2 խաղերում։

Որակավորման 4-րդ փուլում հունական թիմի մրցակից եղել է «Կարպատին», որին «ՊԱՕԿ»-ը հաղթել է 3:1 հաշվով։ Այս հաղթանակից հետո «ՊԱՕԿ»-ը անցել է խմբային փուլ, որտեղ թիմի մրցակիցները եղել են՝ «Տոտենհեմը», «Շեմրոկ Ռևերսը» և «Ռուբինը»։ «ՊԱՕԿ»-ը 3 հանդիպում ավարտել է ոչ-ոքի, և տարել 3 հաղթանակ։ Այս ամենից հետո հունական թիմը խմբում գրավել է 1-ին տեղը, իսկ Վիերինյան մասնակցել է բոլոր 9 հանդիպումներին՝ դառնալով 4 գոլի հեղինակ։

«Վոլֆսբուրգ» 
2012 թվականի հունվարի 3-ին Վիերինյան 4.5 միլիոն եվրոյի դիմաց տեղափոխվել է գերմանական «Վոլֆսբուրգ»։ Նա թիմի հետ կնքել է 3-ամյա պայմանագիր։

Թիմի կազմում իր դեբյուտը Վիերինյան նշել է 2012 թվականի հունվարի 21-ին՝ Բունդեսլիգայի շրջանակներում կայացած «Քյոլնի» դեմ խաղում։ Վիերինյան թիմի կազմում իր առաջին գոլը խփել է 2013 թվականի մարտի 9-ին՝ «Ֆրայբուրգի» դեմ խաղում։

2013 թվականի սեպտեմբերին՝ Գերմանիայի գավաթի խաղարկության շրջանակներում կայացած «Աալեն»-ի դեմ խաղում Վիերինյան կտրել է ծնկի կապաները։

2015 թվականի մայիսի 30-ին՝ «Բորուսիայի» դեմ խաղում հանդես է եկել որպես աջ պաշտպան, և օգնել թիմին հռչակվել Գերմանիայի գավաթակիր։ Իսկ 2015 թվականի օգոստոսի 1-ին Վիերինյան «Վոլֆսբուրգի» կազմում դարձել է Գերմանիայի սուպերգավաթակիր՝ հաղթելով «Բավարիային»։

Միջազգային կարիերա 
Վիերինյան Պորտուգալիայի ազգային հավաքականում իր դեբյուտը նշել է 2013 թվականի մարտի 22-ին՝ Իսրայելի հավաքականի դեմ խաղում։ 2014 թվականի մայիսի 19-ին պարզ դարձավ, որ Վիերինյան Պորտուգալիայի հավաքականի հետ մեկնելու է Բրազիլիա։

Հավաքականի կազմում իր առաջին գոլը Վիերինյան խփել է 2014 թվականի հունիսի 11-ին՝ Իռլանդիայի հավաքականի դեմ կայացած ընկերական խաղում։

Վիճակագրություն

Ակումբային

Ձեռքբերումներ

Ակումբային 
 Պորտուգալիայի չեմպիոն - 2006/07
 Պորտուգալիայի սուպերգավաթակիր - 2006
 Գերմանիայի գավաթակիր - 2014/15
 Գերմանիայի սուպերգավաթակիր - 2015

Միջազգային 
 Եվրոպայի չեմպիոն (Մ17) - 2003
 եվրոպայի չեմպիոն - 2016

Անձնական 
 Եվրոպայի առաջնության (Մ17) լավագույն ֆուտբոլիստ - 2003
 «ՊԱՕԿ»-ի լավագույն ֆուտբոլիստ - 2009/10, 2010/11

Ծանոթագրություններ

Արտաքին հղումներ 
 Էջը transfermarkt.com կայքում
 Էջը «Վոլֆսբուրգի» պաշտոնական կայքում
 Էջը «ՊԱՕԿ»-ի պաշտոնական կայքում 
 Էջը finalball.com կայքում
 Էջը foradejogo.net կայքում 

Ֆուտբոլի կիսապաշտպաններ
Պորտուի ֆուտբոլիստներ
ՊԱՕԿ-ի ֆուտբոլիստներ
Վոլֆսբուրգի ֆուտբոլիստներ
Պորտուգալիայի հավաքականի ֆուտբոլիստներ
Բունդեսլիգայի ֆուտբոլիստներ
ՈՒԵՖԱ Եվրո 2016-ի ֆուտբոլիստներ
Պորտուգալացի ֆուտբոլիստներ
Վիտորիա Գիմարայնշի ֆուտբոլիստներ
Մարկուի ֆուտբոլիստներ
Ֆուտբոլի Եվրոպայի չեմպիոններ